प्रियंका गांधी ने बीजेपी पर कसा तंज- बिना होमवर्क के स्कूल आ जाते हैं फिर कहते हैं नेहरू ने मेरा पर्चा ले लिया  
बीजेपी की तुलना स्कूल जाने वाले उन बच्चों से की जो होमवर्क नहीं करते  
कहा- काम के बारे में पूछो तो कहते हैं कि नेहरू जी ने मेरा पर्चा ले लिया
बीजेपी और मोदी सरकार पर जमकर साधा निशाना
कांग्रेस महासचिव प्रियंका गांधी वाड्रा (Priyanka Gandhi Vadra) ने दिल्ली में बीजेपी और मोदी सरकार पर निशाना साधा है. उन्होंने (Priyanka Gandhi Vadra) कहा, 'एक दिल्ली की लड़की आपको खुली चुनौती दे रही है कि चुनाव के आखिरी दो चरण नोटबंदी पर लड़िए, जीएसटी पर लड़िए, महिलाओं की सुरक्षा पर लड़िए और उन वादों पर लड़िए जो आपने पूरे देश के नौजवानों से झूठे वादे किए, धोखा दिया.' प्रियंका (Priyanka Gandhi Vadra) ने बीजेपी पर तंज कसते हुए कहा, 'इन लोगों की हालत उन बच्चों की तरह है जो अपना होमवर्क नहीं करते और स्कूल आ जाते हैं. जब टीचर उनसे काम के बारे में पूछती है तो कहते हैं, क्या करूं, नेहरू जी ने मेरा पर्चा ले लिया और छुपा दिया. मैं क्या करूं इंदिरा जी ने कागज की कश्ती बना दी मेरे होमवर्क की और किसी पानी में डुबा दी.' 
PG Vadra: Their situation is like those children who don't do their homework&come to school. When teacher asks them they say, 'Kya karoon,Nehru ji ne mera parcha le liya,chhupa diya. Main kya karoon Indira ji ne kagaz ki kashti bana di mere homework ki aur kis paani mein dubo di' https://t.co/wUYBHAUtj8

रॉबर्ट वाड्रा ने लिखा, 'आदरणीय, प्रधानमंत्री जी! मैं आपकी रैली में फिर से अपना नाम सुनकर चौंक गया हूं. गरीबी, बेरोजगारी, महिला सशक्तिकरण आदि जैसे ज्वलंत मुद्दे हैं जो आपको उठाने चाहिए, लेकिन आप मेरे बारे में ही बोलना पसंद करते हैं. मैं पिछले 5 वर्षों से पूर्ण उत्पीड़ित हूं. मानसिक रूप से मुझ पर दबाव डालने के लिए एजेंसियों से अथक नोटिस दिए जाते हैं. मैंने सभी आदेशों का पालन किया, लेकिन एक भी आरोप सिद्ध नहीं हुआ है.मुझे आश्चर्य है कि मेरे नाम का बार-बार चुनाव में इस्तेमाल किया जाता है, अपनी सरकार की विफलताओं से ध्यान हटाने के लिए.'